Jukatano generalkapitonija
Jukatano generalkapitonija (isp. Capitanía General de Yucatán) – Ispanijos kolonijinės imperijos administracinis vienetas dabartinėje Meksikoje (Jukatano pusiasalyje), įkurtas 1617 m. Generalkapitonijos teritorija apėmė šiandieninių Meksikos valstijų Kampečės, Kintana Roo, Tabasko, Jukatano teritorijas, taip pat ir šiaurinius Belizo ir Peteno departamento (Gvatemala) rajonus. Nuo 1786 m. generalkapitonijos teritorija sutapo su Jukatano intendencijos teritorija.